'Neem die wapen op' nie so bedoel sê ANC-jeugliga | Maroela Media
Pres. Zuma by Collen Maine. Foto: ANA
Die jeugliga het 'n verklaring uitgereik ondanks die feit dat die ANC Maine opdrag gegee het om sy woorde terug te trek. Zizi Kodwa, woordvoerder van die ANC, het vroeër gesê Maine se uitlatings is "ongelukkig, onverantwoordelik en roekeloos".
Maine het die uitlatings Saterdag tydens 'n optog in Durban ter ondersteuning van Zuma gemaak.
Mlondi Mkhize, woordvoerder van die jeugliga, het gesê die Grondwet gee almal die reg tot vryheid van uitdrukking. "Dit sluit die reg in om inligting en idees oor te dra, solank dit nie neerkom op die aanhitsing van dreigende geweld nie. Om van aanhitsing tot geweld beskuldig te word moet die geweld 'bedoel, waarskynlik en dreigend' wees."
Volgens Mkhize was Maine se uitlatings nie aan 'n spesifieke persoon gerig nie. Die president van die jeugliga het nie die MK-veterane versoek om enigiemand te skiet nie en daar kan dus nie gesê word hy het geweld aangehits nie."
Die jeugliga het gesê politieke partye en burgerlike organisasies is eerder skuldig aan aanhitsing tot geweld, deur te versoek dat massabetogings teen Zuma gehou word. "Die beroep dat Zuma so verwyder word, is gelykstaande aan 'n poging tot 'n pseudo-staatsgreep."
Die DA se keugliga het intussen gesê hy is van voorneme op aanklagte teen Maine aanhangig te maak.
Dit maak nie saak hoe nie hulle gan vir hom draai tot hulle dit self glo en jy kan maar op jou kop staan hulle woord is wet en hulle mag mos se net wat hulle wil en doen jy dit is die HEL LOS en is jy n RASSIS en glo my hulle stories het net een kant!!!! Pateties pateties hulle teer op leuns Without prejudice!!!!
Ek hits ook nie aan, so neem ook die wapen op en beserm ons teen die meerderheid. My reg ook mos.
Kyk ek ken perdemis en ek ken vye, wat hierdie ou praat is beslis nie vye nie. Watter twak. Ek hoop Main word aangekla
nee wat, nou het ek dit alles gehoor. Neem op die wapen ons wil gaan visvang, nee miskien wil ons net gaan perd ry?